মহানগর ওয়েবডেস্ক: অর্থিক দুর্নীতি মামলায় জামিন পেলেন কর্ণাটকের কংগ্রেস নেতা ডি কে শিবকুমার৷ ২৫ লক্ষ টাকার বন্ডে তাঁর জামিন মঞ্জুর করল দিল্লির উচ্চ আদালত৷ ফলে দিল্লির তিহার জেল থেকে ছাড়া পেতে চলেছেন শিবকুমার৷ আজই শিবকুমারের সঙ্গে দেখা করেন দলীয় সভাপতি সনিয়া গান্ধী৷ অম্বিকা সোনির সঙ্গে দিল্লির তিহাড় জেলে গিয়ে সনিয়া জানান দল পাশে রয়েছে শিবকুমারের৷ এদিন তাঁর জামিন মঞ্জুর করতে গিয়ে দিল্লি হাইকোর্টের বিচারপতি সুরেশ কাইট জানান, শিবকুমার কোনও রকম তথ্যপ্রমাণ লোপাটের চেষ্টা করেনি এবং কোনওভাবেই এই মামলার সাক্ষীদের প্রভাবিত করার চেষ্টা করেননি৷ প্রসঙ্গত, টাকা নয়ছয়ের অভিযোগে গত সেপ্টেম্বরে কর্নাটকের কংগ্রেস নেতা ডিকে শিবকুমারকে গ্রেফতার করেছিল এনফোর্সমেন্ট ডিরেক্টরেট।
বড়সড় স্বস্তি, আর্থিক দুর্নীতি মামলায় জামিনে মুক্ত হলেন কংগ্রেস নেতা শিবকুমার